‘તને મેળવવા હું તારી સાથે તો શું મારી જાત સાથેય ગેઈમ કરી શકું છું.’ મલ્હાર ચૂપ થઈ ગયો. એ કશું બોલી ના શક્યો. સ્ત્રી આગળ બોલી, ‘મલ્હાર, મારી વાત ધ્યાનથી સાંભળ. ગુલાલ હવે મારા બિસ્તરમાં પડેલા ગુલાબોમાં રહી ગયેલો એક માત્ર કાંટો છે. એને કાઢ્યા વગર છૂટકો જ નથી. આપણે એને પતાવી જ દેવી પડશે. તારે એક કામ કરવાનું છે. આજથી ગુલાલ સાથે સંબંધ બંધ. કારણ પૂછે તો કહી દેવાનું કે મને તારા પર શક છે કે નિખિલ સાથે તારું લફરું છે. બસ આવું બે મહિના ચાલશે એટલે એ પાગલ થઈ જશે. અને પછી આપણે એને અકસ્માતમાં ઉડાવી દઈશું. બસ, પછી તારી અને મારી વચ્ચે કોઈ નહીં હોય. હું, તું, દોલત અને આપણો પ્રેમ !’